Üldiselt on selle kiirguse mõju ausus, hoolivus ja head  vokaalsed omadused (lauluhääl). Taevasinine on hea kiirgus enesedistsipliini arendamiseks ja nendele, kes teise eest paluvad, eriti tervise eest palujatele.     Kuninglik sinine ja keskmised sinised toonid; tume sinakasmust  Kuninglik sinine ja teised keskmised sinised toonid iseloomustavad sageli religioosse ellusuhtumisega inimest, kellele meeldib jagada oma spirituaalset maailma üsna selgelt defineeritud struktuuridesse ja mudelitesse. Esoteerilises terminoloogias on  see valge maagi kiirgus, kelles on armastus ja teatav rituaalne eelhäälestus. Idas tuntakse niisuguseid inimesi Siddhidena. Ükskord täheldasin niisugust kiirgust katoliku preestri juures, kes, nagu teda hästi tundvalt katoliku kiriku liikmelt kuulsin, oli harras usumees, pühendades palju aega ja tähelepanu kiriklikele rituaalidele.